मुख्यमंत्री रघुवर दास ने कहा, 'पिछड़े राज्य विकसित होंगे, तभी भारत पूरी तरह से विकसित होगा. प्रधानमंत्री नरेंद्र मोदी के नए भारत का सपना भी यही है कि सारे राज्य विकसित हों.' मुख्यमंत्री ने कहा, 'आजादी की लड़ाई हो या अलग राज्य का आंदोलन आदिवासी भाइयों ने अपना खून-पसीना बहाया है. अब हमारा फर्ज है कि उनके जीवन में बदलाव आए. गांव-गांव तक अच्छी सड़क, बिजली और शुद्ध पेयजल पहुंचाने का काम तेजी से किया जा रहा है. गांव में इनके पहुंचते ही लोगों के जीवन में गुणात्मक बदलाव आ जाएगा.'